### Beslutninger

Henrik Kjær med bemærkning, at byrådet i sit møde den 22. marts 2023 har vedtaget Magistratens indstilling i overensstemmelse med erklæring fra Økonomiudvalget af 15. marts 2023.

Nye Borgerliges og Danmarksdemorkaternes byrådsgrupper henholdt sig til det oprindelige forslag.

###

FORSLAG FRA V, NB OG JAKOB SØGAARD CLAUSEN

Det foreslås:

At [adresse] fremrykker betalingen af fakturaer til i gennemsnit 8 dage frem til maj 2023.

Motivering:

Energi- og inflationskrisen presser det aarhusianske erhvervsliv, og som en af landets største offentlige indkøbere har [adresse] et særligt ansvar for at hjælpe virksomhederne. Derfor skal vi lade os inspirere af Københavns Kommune, som netop har besluttet at fremrykke betalingen af fakturaer fra 30 dage til i gennemsnit ca. 8 dage frem til maj 2023. Det skal sikre, at virksomhederne får den altafgørende likviditet som er nødvendig for at afbøde konsekvenser af krisen. I Københavns Kommune anslås det eksempelvis, at tiltaget vil sende mellem 600-700 millioner kroner hurtigere ud til virksomheder.

Vi er opmærksomme på, at vi – sammen med resten af Byrådet – den 25. maj 2022 besluttede at afskaffe ordningen med stratsudbetalingen af fakturaer, som blev indført under coronakrisen. Det var ikke et udtryk for rettidig omhug i den nuværende krisetid, og derfor fremsendes dette nye beslutningsforslag til byrådets behandling.

### Sagsforløb

Udvalg: [adresse]

Dato: 18-01-2023

Stina Nissen:

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 18. januar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 20-02-2023

Stina Nissen:

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Borgmesterens Afdelings indstilling 7. februar 2023.

Børge Mortensen henholder sig til det oprindelige forslag.

Rådmand Steven Nilsson var forhindret i at deltage i sagens behandling.

Udvalg: [adresse]

Dato: 08-03-2023

Stina Nissen:

Fremsendes til Økonomiudvalget til behandling i henhold til beslutning i byrådets møde den 8. marts 2023.

Udvalg: Økonomiudvalget

Dato: 15-03-2023

Stina Nissen: 3

Udvalget kunne enstemmigt tiltræde indstillingen i overensstemmelse med Magistratens anbefaling.

Udvalget opfordrer til, at processerne omkring godkendelse af fakturer fremadrettet automatiseres.

Herudover anerkender udvalget intentionen i beslutningsforslaget om at fremrykke betalinger til kommunens leverandører. Hensigten om at støtte erhvervslivet i en økonomisk svær tid finder udvalget godt og relevant.

Udvalget kan imidlertid støtte indstillingen fra Borgmesterens Afdeling, idet forslaget vil medføre en ufinansieret renteudgift, som skal ses i lyset af de netop vedtagne besparelser på velfærdsområderne.

Udvalget finder, at det er usikkert, om mindre omfattende modeller vil ramme rigtigt i forhold til de mindre leverandører, ligesom det er vigtigt at undgå modeller, der medfører øgede administrative opgaver decentralt på velfærdsområderne. Udvalget ønsker derfor at fastholde de hidtidige betalingsfrister, som er den nor-male standard i de danske kommuner, og som også er forudsat i kommunens indkøbsaftaler. Den model, der blev benyttet i forbindelse med Coronakrisen, hvor virksomheder kunne anmode om at få betalingen fremrykket, blev kun benyttet af ganske få virksomheder og var en ekstraordinær løsning til en helt ekstraordinær situation.

Hvis en tilsvarende situation opstår, opfordrer udvalget til at en lignende ordning anvendes.

Gustav Holm var forhindret i at deltage i udvalgets behandling af sagen.